open-index/open-wikipedia-markdown huggingface dataset:
BBC Brit

Το **BBC Brit** είναι κρατικό συνδρομητικό ψυχαγωγικό τηλεοπτικό κανάλι του BBC Worldwide, το οποίο είναι ιδιοκτησία του BBC. Το κανάλι ανήκει και διευθύνεται εξ' ολοκλήρου από το BBC Worldwide και κανονικά θα ξεκινούσε να εκπέμπει παγκοσμίως το 2014. Αργότερα, ανακοινώθηκε ότι ο σταθμός θα ξεκινήσει μέσα στο 2015, ξεκινώντας από την Πολωνία.

## Ιστορικό
Τον Οκτώβριο του 2013, το BBC είχε ανακοινώσει ότι θα ξεκινήσουν να εκπέμπουν 3 νέα κανάλια, το *[[BBC Earth (τηλεοπτικό κανάλι)|BBC Earth]]*, το *[[BBC First]]* και το *BBC Brit*, με το τελευταίο να είναι ψυχαγωγικό. Αργότερα ανακοινώθηκε ότι στο πρόγραμμα του σταθμού θα περιλαμβάνεται η εκπομπή Top Gear, όπως και οι σειρές *Room 101* και *Mock the Week*.

### Πολωνία
Στις 4 Νοεμβρίου του 2014, ανακοινώθηκε ότι ο σταθμός θα κάνει πρεμιέρα στην Πολωνία. Το κανάλι ξεκίνησε να εκπέμπει την 1 Φεβρουαρίου του 2015, αντικαθιστώντας το BBC Entertainment.

### Σκανδιναβικές Χώρες
Στην Σκανδιναβία, ξεκίνησε να εκπέμπει στις 13 Απριλίου του 2015, αντικαθιστώντας το BBC Entertainment.

### Αφρική
Στην Αφρική, ξεκίνησε να εκπέμπει την 1 Σεπτεμβρίου του 2015, αντικαθιστώντας το BBC Entertainment.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Διεθνείς τηλεοπτικοί σταθμοί του BBC
Κατηγορία:British Broadcasting Corporation
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2015
BBC First

Το **BBC First** είναι κρατικό συνδρομητικό ψυχαγωγικό κανάλι του BBC Worldwide, μία υπηρεσία του BBC. Το κανάλι ανήκει και διευθύνεται εξ' ολοκλήρου από το BBC Worldwide και ξεκίνησε να εκπέμπει στις 9:30 στις 3 Αυγούστου του 2014. Το πρώτο πρόγραμμα που πρόβαλλε ο σταθμός ήταν η σειρά *The Musketeers*. Το κανάλι είναι διαθέσιμο και σε High Definition.

## Ιστορικό
### Αυστραλία
Στις 17 Απριλίου του 2013, το BBC είχε ανακοινώσει ότι έχει κάνει μία συμφωνία με τη *Foxtel*, συνδρομητική δορυφορική πλατφόρμα στην Αυστραλία και είναι πολύ πιθανόν να εκπέμπει καινούργιο τηλεοπτικό κανάλι από τη συγκεκριμένη πλατφόρμα. Το κανάλι θα έχει δραματικές και κωμικές θεατρικές παραστάσεις, καθώς και προγράμματα από τα κανάλια του BBC, τα οποία είναι στο Ηνωμένο Βασίλειο. Το κανάλι δεν θα είναι σε ελεύθερη λήψη για τουλάχιστον 12 μήνες, αφότου κάνει πρεμιέρα. Επίσης, ανακοινώθηκε ότι το κανάλι θα ονομάζεται **BBC First** και θα είναι παγκόσμιο. Το κανάλι ξεκίνησε να εκπέμπει πρώτα στην Αυστραλία τον Αύγουστο του 2014.

### Ολλανδία
Στις 16 Μαΐου του 2015, ο σταθμός ξεκίνησε να εκπέμπει στην Ολλανδία επίγεια ψηφιακά από τη πλατφόρμα *KPN*. Όλο το πρόγραμμα θα είναι υποτιτλισμένο στην ολλανδική γλώσσα. Το πρόγραμμα του σταθμού είναι κυρίως δραματικές και αστυνομικές σειρές. Όλα τα προγράμματα είναι υποτιτλισμένα στα Ολλανδικά. Παράλληλα, το *KPN* σταμάτησε τη μετάδοση των BBC Three και BBC Four.

### Βέλγιο
Στο Βέλγιο, ξεκίνησε να εκπέμπει στις 4 Ιουνίου του 2015.

### Νότια Αφρική
Στη Νότια Αφρική, ξεκίνησε να εκπέμπει στις 18 Οκτωβρίου του 2015.

### Σιγκαπούρη
Στη Σιγκαπούρη, ο σταθμός ξεκίνησε να εκπέμπει στις 4 Απριλίου του 2016, μέσω της *StarHub TV*.

## Παραπομπές


## Εξωτερικοί σύνδεσμοι
*Επίσημη Ιστοσελίδα
*Επίσημη Ιστοσελίδα 

Κατηγορία:Αυστραλιανοί τηλεοπτικοί σταθμοί
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2014
Κατηγορία:Τηλεοπτικοί σταθμοί στην Ολλανδία
Σκοτ Κάαν

Ο **Σκοτ Άντριου Κάαν** (*Scott Αndrew Caan*) (γεννημένος 23 Αυγούστου, 1976) είναι Αμερικανός ηθοποιός. Πρωταγωνιστεί ως ντετέκτιβ Danny "Danno" Williams στην τηλεοπτική σειρά του CBS Hawaii Five-0, για την οποία ήταν υποψήφιος για  Χρυσή Σφαίρα. Ο Κάανείναι επίσης γνωστός για το ρόλο του ως ο διευθυντής Scott Lavin στην τηλεοπτική σειρά του HBO "Entourage" και για τους ρόλους του στις ταινίες Η συμμορία των έντεκα, Η συμμορία των δώδεκα, Η συμμορία των δεκατριών, Into the Blue και άλλες.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Δημήτριος Κούτσικας

Ο **Δημήτριος Κούτσικας** (1898-1989) ήταν Έλληνας γιατρός και πολιτικός από τη Μεσσηνία. Υπηρέτησε ως βουλευτής Μεσσηνίας από το 1946  ως το 1950 και ως Δήμαρχος Μεσσήνης από το 1959 ως το 1967 και από το 1975 ως το 1982.

## Σταδιοδρομία
Γεννήθηκε στην επαρχία Καλαμών (στο Πλατύ) το 1898. Σπούδασε ιατρική και άσκησε το λειτούργημά του στο Πλατύ. Πολέμησε στο μέτωπο της Μικράς Ασίας και στον Πόλεμο του 1940.  Το φθινόπωρο του 1944 παραπέμφθηκε σε ανταρτοδικείο, καθώς κατηγορήθηκε για συνεργασία με τις δυνάμεις Κατοχής.  Το 1945 τέθηκε επικεφαλής των "Χιτών" στη Μεσσηνία και ορίστηκε πρόεδρος της Κοινότητας Μεσσήνης για το διάστημα από 15 Αυγούστου 1945 μέχρι τις 9 Απριλίου 1946. Εξελέγη βουλευτής Μεσσηνίας με το συνδυασμό Ηνωμένης Παρατάξεως Εθνικοφρόνων (Κόμμα Εθνικών Φιλελευθέρων)στις εκλογές του 1946, συγκεντρώνοντας 8.919 ψήφους. Αργότερα εντάχθηκε στο Νέο Κόμμα και στους Προοδευτικούς και ήταν ξανά υποψήφιος βουλευτής.

Εξελέγη Δήμαρχος Μεσσήνης για πρώτη φορά κερδίζοντας τον αντίπαλό του Σταύρο Τσούση (ο οποίος είχε εκλεγεί δήμαρχος το 1954 με διαφορά 10 ψήφων από τον Κούτσικα) στις δημοτικές εκλογές του 1959 και επανεξελέγη το  1964. Όταν επιβλήθηκε η χούντα, ο Κούτσικας παύτηκε από τα καθήκοντά του. Μετά τη Μεταπολίτευση επέστρεψε στη δημαρχία, έχοντας κερδίσει από τον πρώτο γύρο τις εκλογές του 1975. Επανεξελέγη δήμαρχος για άλλα 4 χρόνια στις εκλογές του 1978, έχοντας την υποστήριξη του ΠΑΣΟΚ και της Αριστεράς. Ως δήμαρχος ο Κούτσικας συνετέλεσε μεταξύ άλλων στην κατασκευή δικτύου για τα όμβρια ύδατα και στην εκτέλεση έργων οδοποιίας και αποχέτευσης.

Πέθανε τον Ιανουάριο του 1989 και κηδεύτηκε από τον ιερό ναό Αγίου Δημητρίου στη Μεσσήνη στις 20 Ιανουαρίου.

Το όνομά του δόθηκε σε οδό της Μεσσήνης. Γιος του ήταν ο δικηγόρος Φοίβος Κούτσικας, βουλευτής με το ΠΑΣΟΚ (1981-89).

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με το Λαϊκό Κόμμα
Μουρίκι Αχαΐας

Το **Μουρίκι** είναι μικρό ορεινό χωριό που βρίσκεται χτισμένο στην ενδοχώρα του Νομού Αχαΐας. Υπάγεται διοικητικά στην Τοπική κοινότητα του Προφήτη Ηλία του Δήμου Καλαβρύτων. Κατά την απογραφή του 2011 το Μουρίκι είχε μόνιμο πληθυσμό 36 κατοίκους. Ο ενοριακός ναός του χωριού είναι αφιερωμένος στην Αποτομή της Τίμιας Κεφαλής του Αγίου Ιωάννου του Προδρόμου.

Απέχει οδικώς 46,5 χιλιόμετρα από το κέντρο της Πάτρας, 34,5 χιλιόμετρα από την έδρα του Δήμου τα Καλάβρυτα και 10 χιλιόμετρα από την έδρα της Τοπικής κοινότητας τον Προφήτη Ηλία (6,5 χιλιόμετρα μέσω διαδρομής με μέρος χωματόδρομου).

## Ιστορία
Το Μουρίκι αναφέρεται στην ενετική απογραφή του Φραντσέσκο Γκριμάνι (Francesco Grimani) του 1700 ως "Murichi" με 77 κατοίκους. Αναφέρεται επίσης στη επιστημονική έρευνα της γαλλικής αποστολής του στρατηγού Μαιζώνος το 1829 με 34 οικογένειες. Στις αρχές του 20ού αιώνα οι κάτοικοί του ήταν αγράμματοι και ασχολούνταν με τη γεωργία και την κτηνοτροφία.

## Διοικητικές μεταβολές
Στις 20 Απριλίου του 1835 το Μουρίκι προσαρτήθηκε στο Δήμο Βλασσίας. Την 1 Ιουλίου του 1841 προσαρτήθηκε μαζί με ολόκληρο το Δήμο Βλασσίας στο Δήμο Λαπαθών. Στις 28 Αυγούστου του 1912 με την θέσπιση των Κοινοτήτων το χωριό προσαρτήθηκε στην Κοινότητα Γκερμπεσίου που θα μετονομαστεί μαζί με την ομώνυμη έδρα της σε Κοινότητα Προφήτη Ηλία. Στις 4 Δεκεμβρίου του 1997 με την επιστροφή των Δήμων στην αυτοδιοίκηση σύμφωνα με το Σχέδιο "Καποδίστριας" το Μουρίκι εντάχθηκε στο Δήμο Καλαβρύτων.

## Δημογραφικά στοιχεία
Η δημογραφική εξέλιξη του χωριού είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Αποτελέσματα της Απογραφής Πληθυσμού-Κατοικιών 2011 που αφορούν στον De Facto Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 630 (20 Μαρτίου 2013).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.
* 
* Ελευθέριος Γ. Σκιαδάς, *Ιστορικό διάγραμμα των Δήμων και Κοινοτήτων της Ελλάδας 1833-1912: Σχηματισμός-Σύσταση-Εξέλιξη-Πληθυσμός-Εμβλήματα*, Υπουργείο Εσωτερικών-Τ.Ε.Δ.Κ.Α., Αθήνα 1993.
* Μιχαήλ Γ. Χουλιαράκης, *Γεωγραφική, διοικητική και πληθυσμιακή εξέλιξις της Ελλάδος, 1821-1971*, εκδ. Ε.Κ.Κ.Ε., Αθήνα 1973-1976.

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μουρικίου Αχαΐας. eetaa.gr. Ανακτήθηκε: 9/1/2022.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Νίκος Δεληγιάννης

Ο **Νίκος Δεληγιάννης** (γεννήθηκε στις 3 Σεπτεμβρίου 1976 στην Αθήνα) είναι Έλληνας πρώην διεθνής υδατοσφαιριστής που αγωνιζόταν ως τερματοφύλακας στον Ολυμπιακό Πειραιώς, για 14 συνεχόμενα έτη.

## Καριέρα
Ο Νίκος Δεληγιάννης έκανε τα πρώτα του βήματα στο χώρο της υδατοσφαίρισης στον ΑΝΟ Γλυφάδας, με τον οποίο υπέγραψε το πρώτο του επαγγελματικό συμβόλαιο το 1994, σε ηλικία 18 ετών. Το 2001 μετεγγράφη στον Ολυμπιακό Πειραιώς, στον οποίο κατέκτησε αρκετούς τίτλους τόσο σε εγχώριο, όσο και σε διεθνές επίπεδο. Συγκεκριμένα, έχει κατακτήσει μέχρι στιγμής 12 Πρωταθλήματα Ελλάδας (2002, 2003, 2004, 2005, 2007, 2008, 2009, 2010, 2011, 2013, 2014, 2015), 12 Κύπελλα Ελλάδας (2002, 2003, 2004, 2006, 2007, 2008, 2009, 2010, 2011, 2013, 2014, 2015), 1 Πρωτάθλημα Ευρώπης (2002) και 1 Σούπερ Καπ Ευρώπης (2002).

## Διεθνείς συμμετοχές
Ο Νίκος Δεληγιάννης είναι διεθνής με την Εθνική Ομάδα Υδατοσφαίρισης της Ελλάδος για περισσότερο από μια δεκαετία και πραγματοποίησε δεκάδες συμμετοχές. Μεταξύ άλλων, έχει συμμετάσχει σε 4 Ολυμπιακούς Αγώνες (2000, 2004, 2008 και 2012).

## Τίτλοι
* **12 [[Πρωτάθλημα Ελλάδας υδατοσφαίρισης ανδρών|Πρωταθλήματα Ελλάδος]]**: 2002, 2003, 2004, 2005, 2007, 2008, 2009, 2010, 2011, 2013, 2014, 2015
* **12 [[Κύπελλο Ελλάδος υδατοσφαίρισης ανδρών|Κύπελλα Ελλάδος]]**: 2002, 2003, 2004, 2006, 2007, 2008, 2009, 2010, 2011, 2013, 2014, 2015
* **1 [[Κύπελλο πρωταθλητριών Ευρώπης υδατοσφαίρισης ανδρών|Πρωτάθλημα Ευρώπης]]**: 2002
* **1 [[Σούπερ Καπ Ευρώπης υδατοσφαίρισης ανδρών|Σούπερ Καπ Ευρώπης]]**: 2002

## Παραπομπές


## Πηγές
* Το προφίλ του Νίκου Δεληγιάννη στο gavros.gr
* Συνέντευξη του Νίκου Δεληγιάννη στο cobrasports.gr

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2000
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιριστές Εθνικής Ελλάδας
Μπονιφάτσο Μπέμπο

Ο **Μπονιφάτσο Μπέμπο** (ιταλικά: *Bonifacio Bembo*, περ. 1420 - μετά το 1477) ήταν Ιταλός ζωγράφος, προσωπογράφος και μικρογράφος, ο τελευταίος από τους εκπροσώπους του Διεθνούς Γοτθικού Ρυθμού στη Λομβαρδία.

## Βιογραφικά στοιχεία
thumb|left|180px|«Φύλλο Τράπουλας Ταρώ» (1436), χαρτί επικαλλυμένο με χρυσό και άργυρο, Πινακοθήκη Μπρέρα, Μιλάνο, Ιταλία.Από τα ελάχιστα που γνωρίζουμε σχετικά με τη ζωή του Μπονιφάτσο Μπέμπο, εικάζουμε ότι γεννήθηκε στην Μπρέσα, ότι ανήκε σε οικογένεια καλλιτεχνών που διατηρούσε εργαστήριο στην Κρεμόνα και ότι υπήρξε ζωγράφος στην αυλή των Δουκών του Μιλάνου. Αδερφός του ήταν ο επίσης γνωστός ζωγράφος, Μπενεντέττο Μπέμπο.

thumb|250px|«Πορτραίτα του Φραντσέσκο Α' Σφόρτσα και της Μπιάνκα Μαρία Βισκόντι», περ. 1460, νωπογραφίες, Πινακοθήκη Μπρέρα, Μιλάνο, Ιταλία.Το μεγαλύτερο μέρος των έργων του Μπονιφάτσο Μπέμπο, το οποίο προέρχεται κυρίως από το τρίτο τέταρτο του 15ου αιώνα, έχει χαθεί. Ανάμεσα στα γνωστότερα συναντούμε τις τοιχογραφίες που φιλοτέχνησε για την Εκκλησία του Αγίου Αυγουστίνου στην Κρεμόνα. Ως αυτόνομα έργα, σώζονται μόνο οι προσωπογραφίες (σε νωπογραφία) του Φραντσέσκο Α' Σφόρτσα, ιδρυτή της ομώνυμης δυναστείας, και της συζύγου του, Μπιάνκα Μαρία Βισκόντι. Τα έργα αυτά, αρχικά τοποθετημένα επίσης στον Άγιο Αυγουστίνο, σήμερα φιλοξενούνται στην Πινακοθήκη της Μπρέρα, στο Μιλάνο, καθώς και μια τράπουλα ταρώ με μικρογραφίες σε χρυσό φόντο. Η εξαιρετική λεπταισθησία με την οποία διαγράφονται οι μορφές αποτελεί έκφραση της τέχνης εκείνης του Όψιμου Μεσαίωνα που είναι γνωστή ως Διεθνές Γοτθικό ύφος. Ο Μπονιφάτσο Μπέμπο ήταν ο τελευταίος από τους εκπροσώπους του ύφους αυτού στη Λομβαρδία.

## Δείτε επίσης
* Διεθνής γοτθικός ρυθμός

## Παραπομπές


## Βιβλιογραφία

*  Porcu, Costantino (2007). *«Πινακοθήκη Μπρέρα, Μιλάνο»*, μετάφραση: Στέλλα Πεκιαρίδη, σειρά: Μουσεία του Κόσμου · 16, 1η έκδοση, Αθήνα : Η Καθημερινή, ISBN 9789606709296.


## Εξωτερικοί σύνδεσμοι

*  Bonifacio Bembo, κατάλογος έργων σε διάφορα μουσεία ανά τον κόσμο.
*  Bonifacio Bembo, κατάλογος έργων γλυπτικής στην Web Gallery of Art. 
*  Bèmbo, Bonifacio, βιογραφία στη διαδικτυακή εγκυκλοπαίδεια Treccani.it.
*  Bèmbo, Bonifacio, βιογραφία στην Enciclopedia Italiana (1930), ιστότοπος Treccani.it.

Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι γοτθικού ρυθμού
Κατηγορία:Προσωπογράφοι
Βαγγέλης Δελακάς

Ο **Βαγγέλης Δελακάς** (γεννήθηκε στις 8 Φεβρουαρίου 1985) είναι Έλληνας πρώην διεθνής υδατοσφαιριστής που αγωνιζόταν ως αμυντικός στον Ολυμπιακό Πειραιώς.

## Καριέρα
Ο Βαγγέλης Δελακάς έκανε τα πρώτα του βήματα στο χώρο του υγρού στίβου στον Ποσειδώνα Ιλισίων, ξεκίνησε στην ηλικία των 5 χρονών ως κολυμβητής και μετέβη στην ηλικία των 10 χρόνων στην υδατοσφαίριση όπου και παρέμεινε μέχρι το 2004.

Το καλοκαίρι του 2004, ο Βαγγέλης Δελακάς μετεγγράφη στον Ολυμπιακό Πειραιώς, στον οποίο παραμένει μέχρι σήμερα. Με την ομάδα του Πειραιά έχει κατακτήσει μέχρι στιγμής αρκετούς εγχώριους τίτλους και συγκεκριμένα δωδεκα Πρωταθλήματα Ελλάδος (2005, 2007, 2008, 2009, 2010, 2011, 2013, 2014, 2015, 2016, 2017, 2018) καθώς και  ένδεκα Κύπελλα Ελλάδος (2006, 2007, 2008, 2009, 2010, 2011, 2013, 2014, 2015, 2016, 2018).

## Διεθνείς συμμετοχές
Ο Βαγγέλης Δελακάς είναι διεθνής με την εθνική ομάδα υδατοσφαίρισης της Ελλάδος. Μέχρι στιγμής, έχει πραγματοποιήσει με την Εθνική Ελλάδος πάνω από 300 συμμετοχές.

## Τίτλοι
* 1η θέση Champions League 2018
* 6η θέση Ολυμπιάδα Βραζιλίας 2016
* 9η θέση Ολυμπιάδα Λονδίνου 2012
* 2η θέση Champions League 2016
* 13 Πρωταθλήματα Ελλάδος: 2005, 2007, 2008, 2009, 2010, 2011, 2013, 2014, 2015, 2016, 2017, 2018, 2019
* 12 Κύπελλα Ελλάδος: 2006, 2007, 2008, 2009, 2010, 2011, 2013, 2014, 2015, 2016, 2018, 2019.

## Πηγές
* Το προφίλ του Βαγγέλη Δελακά στο gavros.gr
* Οι διεθνείς συμμετοχές του Βαγγέλη Δελακά με την Εθνική Ελλάδος

Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές ΟΣΦΠ
Κατηγορία:Προπονητές υδατοσφαίρισης Ολυμπιακού Πειραιώς
Κατηγορία:Αμυντικοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιριστές Εθνικής Ελλάδας
Κώστας Γαλανίδης

Ο **Κώστας Γαλανίδης** (γεννήθηκε στις 1 Σεπτεμβρίου 1990 στα Χανιά) είναι Έλληνας διεθνής υδατοσφαιριστής που αγωνίζεται ως τερματοφύλακας στην ομάδα πόλο του ΓΣ Απόλλων Σμύρνης.

## Καριέρα
Ο Κώστας Γαλανίδης έκανε τα πρώτα του βήματα στο χώρο της υδατοσφαίρισης στο ΝΟ Χανίων, ομάδα της γενέτειράς του, με την οποία υπέγραψε και το πρώτο του επαγγελματικό συμβόλαιο. 

Έπαιξε στον Πανιώνιο για δύο χρόνια (2009-2011) και στη συνέχεια αφού επέστρεψε στο ΝΟ Χανίων για δύο χρόνια (2011-2013), πραγματοποίησε το μεγάλο βήμα στην καριέρα του και υπέγραψε στις 18 Ιουλίου του 2013, στον Ολυμπιακό Πειραιώς. Ο Κώστας Γαλανίδης παρέμεινε στην ομάδα του Πειραιά μέχρι και το 2015, κατακτώντας δύο πρωταθλήματα και ισάριθμα Κύπελλα Ελλάδας (2014, 2015). 

Μετέπειτα αγωνίστηκε σε Χίο, Παναθηναϊκό και ΠΑΟΚ.

Τη σεζόν 2018-19 μεταγράφηκε στην ομάδα πόλο του ΓΣ Απόλλων Σμύρνης όπου αγωνίζεται μέχρι και σήμερα. Στην πρώτη του σεζόν στον Απόλλωνα (2018-19) βοήθησε την ομάδα να κατακτήσει την 3η θέση του πρωταθλήματος για πρώτη φορά στην ιστορία της, ενώ αναδείχτηκε 2ος καλύτερος τερματοφύλακας του πρωταθλήματος.

## Διεθνείς συμμετοχές
Ο Κώστας Γαλανίδης είναι διεθνής με την εθνική ομάδα υδατοσφαίρισης της Ελλάδος. Ήταν μέλος της αποστολής της Εθνικής ομάδας που συμμετείχε στο Παγκόσμιο Πρωτάθλημα Υδατοσφαίρισης που διεξήχθη το 2013 στη Βαρκελώνη.

## Τίτλοι
* 2 Πρωταθλήματα Ελλάδος: 2014, 2015
* 2 Κύπελλα Ελλάδος: 2014, 2015

## Πηγές
* Το προφίλ του Κώστα Γαλανίδη στο gavros.gr
* Στον Θρύλο ο Γαλανίδης
* Πήρε και τον Γαλανίδη ο Ολυμπιακός 

Κατηγορία:Έλληνες υδατοσφαιριστές
Κατηγορία:Υδατοσφαιριστές Ν.Ο. Χανίων
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Ν.Ο. Χίου
Κατηγορία:Υδατοσφαιριστές Παναθηναϊκού
Κατηγορία:Υδατοσφαιριστές Π.Α.Ο.Κ.
Κατηγορία:Υδατοσφαιριστές Απόλλωνα Σμύρνης
Κατηγορία:Έλληνες αργυροί Ολυμπιονίκες
Κατηγορία:Τερματοφύλακες υδατοσφαιριστές
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιριστές Εθνικής Ελλάδας
Κυριάκος Ποντικέας

Ο **Κυριάκος Ποντικέας** είναι Έλληνας υδατοσφαιριστής. 

## Καριέρα
Ο Κυριάκος Ποντικέας, γεννήθηκε στην Αθήνα το 1991 και έχει καταγωγή απο τις Θαλάμες, Δυτικής Μάνης. Ξεκίνησε τον αθλητισμό σε μικρή ηλικία δοκιμάζοντας το ενδιαφέρον του στο ποδόσφαιρο και το μπάσκετ. Το 2001, σε ηλικία δέκα ετών γράφεται στην ομάδα πόλο του Ηλυσιακού, όπου παραμένει μέχρι και το 2006. Στο τέλος της αγωνιστικής σεζόν, μεταγράφεται στην ομάδα του Ποσειδώνα Ιλισίων, όπου θα μείνει μέχρι το 2010. Η επόμενη μεταγραφή έρχεται για την ομάδα του Ν.Ο. Χίου για την σεζόν 2010-2011. Την επόμενη χρονιά  (2011-2012), μεταγράφεται και μετακομίζει  στη Θεσσαλονίκη, για μια αγωνιστική σεζόν στην ομάδα του  ΠΑΟΚ.

Από το  2012 μέχρι το 2017 αγωνίστηκε με το σκουφάκι του Ολυμπιακού Πειραιώς, ενώ στην συνέχεια συνέχισε για τα επόμενα 3 ετη (2017 με 2020) στην ομάδα του Ναυτικού Ομίλου Βουλιαγμένης.

Απο τον Σεπτέμβριο του 2020 αγωνίζεται στην ελβετική ομάδα Carouge.

Με την ομάδα του Ολυμπιακού Πειραιώς έχει κατακτήσει 4 σερί Νταμπλ (Κύπελλο και Πρωτάθλημα Ελλάδος).

Ο Κυριάκος Ποντικέας ξεκίνησε την καριέρα του ως διεθνής αμυντικός από την Εθνική Ομάδα Εφήβων, αργότερα στην ομάδα Νέων Αντρών και πλέον αποτελεί βασικό μέλος της Εθνικής Ομάδας Αντρών, όπου αγωνίζεται με το νούμερο 6. Ιδιαίτερη στιγμή της καριέρας του ειναι η συμμετοχή του στην 31η Ολυμπιάδα του 2016 στο Ρίο της Βραζιλίας. Η Εθνική Ομάδα Πόλο Ανδρών, κατέκτησε την 6η θέση  στην κατάταξη.

## Διεθνείς συμμετοχές με Εθνικές Ομάδες
* ***Εθνική Ομάδα Εφήβων***
* 2007, 2η θέση Πρωτάθλημα Βαλκανιάδας (Σερβία,Βελιγράδι)  
* 2008, 4η θέση Ευρωπαϊκό Πρωτάθλημα (Σερβία, Βελιγράδι)  
* 2009, 2η θέση Παγκόσμιο Πρωτάθλημα (Κροατία, Σίμπενικ)
* ***Εθνική Ομάδα Νέων Ανδρών***
* 2011, 3η θέση Παγκόσμιο Πρωτάθλημα (Ελλάδα, Βόλος)
* ***Εθνική Ομάδα Ανδρών*** 
* 2013, 6η θέση Παγκόσμιο Πρωτάθλημα (Ισπανία,Βαρκελώνη)  
* 2014, 6η θέση Ευρωπαϊκό Πρωτάθλημα (Ουγγαρία, Βουδαπέστη)  
* 2015, 3η θέση Παγκόσμιο Ανδρών (Ρωσία, Καζάν)  
* 2016, 4η θέση Ευρωπαϊκό Πρωτάθλημα (Σερβία, Βελιγράδι)
* 2016, 6η θέση Ολυμπιακοί Αγώνες (Ρίο, Βραζιλία)

## Τίτλοι
Μετά από την βαθμολόγηση της απόδοσης των παιχτών κάθε αγωνιστικής από αθλητικογράφους, έλαβε το έπαθλο **'Rookie of the Year**' της Forthnet για την αγωνιστική σεζόν 2009-2010, στην κατηγορία Ανδρών Α1.

## Πηγές
* Το προφίλ του Κυριάκου Ποντικέα στο gavros.gr
* Στον Ολυμπιακό ο Ποντικέας

Κατηγορία:Έλληνες υδατοσφαιριστές
Κατηγορία:Υδατοσφαιριστές Ηλυσιακού
Κατηγορία:Υδατοσφαιριστές Ποσειδώνα Ιλισίων
Κατηγορία:Υδατοσφαιριστές Ν.Ο. Χίου
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Π.Α.Ο.Κ.
Κατηγορία:Υδατοσφαιριστές Βουλιαγμένης
Κατηγορία:Αμυντικοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιριστές Εθνικής Ελλάδας
Κώστας Μουρίκης

Ο **Κωνσταντίνος Μουρίκης** (γεννήθηκε στις 11 Ιουλίου 1988) είναι Έλληνας επαγγελματίας  διεθνής υδατοσφαιριστής που αγωνίζεται ως φουνταριστός στον Πανιώνιο.

## Καριέρα
Ο Κωνσταντίνος Μουρίκης έκανε τα πρώτα του βήματα στο χώρο της υδατοσφαίρισης στον Τρίτωνα Αμαρουσίου, ενώ στη συνέχεια μετεγγράφη στον Πανιώνιο. Στην ομάδα της Νέας Σμύρνης παρέμεινε μέχρι το 2011, χωρίς να έχει καταφέρει να κατακτήσει προηγουμένως κάποιο εγχώριο τίτλο. Αν και κατάφερε να φτάσει με την ομάδα δύο φορές μέχρι τον τελικό του LEN Trophy (2009 και 2011), ο Μουρίκης δεν μπόρεσε να πανηγυρίσει το τρόπαιο καθώς τη πρώτη φορά ο Πανιώνιος ηττήθηκε από την Ουγγρική Σζέγκεντι και τη δεύτερη φορά από την Ιταλική Σαβόνα.

Το καλοκαίρι του 2011, ο Κωνσταντίνος Μουρίκης μετεγγράφη στον Ολυμπιακό Πειραιώς, στον οποίο παρέμεινε μέχρι το 2023. Το καλοκαίρι του 2023 πήρε μεταγραφή στον Πανιώνιο όπου αγωνίζεται μέχρι και σήμερα.

## Διεθνείς συμμετοχές
Ο Κωνσταντίνος Μουρίκης είναι διεθνής με την Εθνική ομάδα υδατοσφαίρισης της Ελλάδος, με την οποία έχει πραγματοποιήσει πάνω από 60 συμμετοχές.
Τον Δεκέμβριο του 2021 ανακοίνωσε την αποχώρησή του από την εθνική ομάδα, αφού το προηγούμενο καλοκαίρι πήρε το ασημένιο μετάλλιο στους Ολυμπιακούς Αγώνες του Τόκιο.

## Τίτλοι
* 9 Πρωταθλήματα Ελλάδος: 2013, 2014, 2015, 2016, 2017, 2018, 2019, 2020, 2021
* 8 Κύπελλα Ελλάδος: 2013, 2014, 2015, 2016, 2018, 2019, 2020, 2021
* 1 Πρωτάθλημα Ευρώπης: 2018

## Πηγές
* Πλησιάζει στο λιμάνι ο Κωνσταντίνος Μουρίκης
* Το προφίλ του Κωνσταντίνου Μουρίκη στο gavros.gr
* Ανανέωσαν Κολόμβος - Μουρίκης 
* Οι διεθνείς συμμετοχές του Κωνσταντίνου Μουρίκη με την Εθνική Ελλάδος

Κατηγορία:Έλληνες υδατοσφαιριστές
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές ΟΣΦΠ
Κατηγορία:Έλληνες αργυροί Ολυμπιονίκες
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιριστές Εθνικής Ελλάδας
Ισαάκ Μπάσεβις Σίνγκερ

Ο **Ισαάκ Μπάσεβις Σίνγκερ** (, , 21 Νοεμβρίου 1902 - 24 Ιουλίου 1991) ήταν Αμερικανοεβραίος συγγραφέας, γεννημένος στην Πολωνία, ο οποίος βραβεύτηκε με το Νόμπελ Λογοτεχνίας το 1978.

Το 1970 και το 1974 του απονεμήθηκαν το *Εθνικό Λογοτεχνικό Βραβείο Παιδικής Λογοτεχνίας* (*National Book Awards in Children's Literature*) και το *Εθνικό Λογοτεχνικό Βραβείο Μυθιστορήματος* (*National Book Awards in Fiction*) των Η.Π.Α αντίστοιχα.

Όλα τα μυθιστορήματα και τα διηγήματά του ο Σίνγκερ τα έγραψε στη γλώσσα των Εβραίων της Κεντρικής και Ανατολικής Ευρώπης, τα Γίντις.

## Βιογραφία
Ο Ισαάκ Μπάσεβις Σίνγκερ γεννήθηκε το 1902 στο χωριό Leoncin, κοντά στη Βαρσοβία. Μολονότι συχνά αναφέρεται ότι γεννήθηκε το 1904, η πραγματική ημερομηνία γέννησής του πρέπει να η 21η Νοεμβρίου του 1902, όπως ο ίδιος ο συγγραφέας είχε δηλώσει στον επίσημο βιογράφο του, Paul Kresh, και στη γραμματέα του, Dvorah Telushkin. Ο Σίνγκερ είχε δηλώσει, όταν ήταν νέος, ως ημερομηνία γέννησης τη 14η Ιουλίου του 1904, προκειμένου να αποφύγει τη στράτευση.

Ο πατέρας του ήταν ραββίνος και η μητέρα του κόρη ραββίνου. Ο Σίνγκερ όταν εγκαταστάθηκε στις Η.Π.Α και ξεκίνησε να γράφει χρησιμοποίησε διάφορα ψευδώνυμα μεταξύ των οποίων και το Μπάσεβις, από το όνομα της μητέρας του Bathsheba. Αργότερα πρόσθεσε αυτό το ψευδώνυμο στο πραγματικό του όνομα. Δύο από τα αδέρφια του, η Έστερ Κράιτμαν (Esther Kreitman) και ο Ίσραελ Γιόσουα Σίνγκερ (Israel Joshua Singer) έγιναν επίσης συγραφείς.

Λίγο μετά τη γέννησή του, ο Σίνγκερ με την οικογένειά του εγκαταστάθηκαν στην πόλη Radzymin και το 1914 μετακόμισαν στην οδό Krochmalna αρ. 12, στη φτωχή εβραϊκή γειτονιά της Βαρσοβίας. Τη ζωή και την ατμόσφαιρα της γειτονιάς στην οποία μεγάλωσε ο Σίνγκερ τις έχει αποτυπώσει σε πολλά από τα έργα του. Το 1917 με την μητέρα του και τον μικρότερο αδερφό του Μόσε, εγκαταστάθηκε στην πόλη καταγωγής της μητέρας του, το Biłgoraj, όπου τα αδέρφια της μητέρας του ήταν ραββίνοι. Το 1921 ο Σίνγκερ επέστρεψε στη Βαρσοβία και μπήκε στο Tachkemoni Rabbinical Seminary γρήγορα όμως κατάλαβε ότι δεν ήθελε να γίνει ραββίνος. Επέστρεψε στο Biłgoraj όπου παρέδιδε μαθήματα εβραϊκών για να βγάζει κάποια χρήματα αλλά γρήγορα τα παράτησε. Το 1923 ο μεγαλύτερος αδερφός του Ίσραελ Γιόσουα του βρήκε δουλειά, ως διορθωτή τυπογραφείου στο Literarische Bleter, στη Βαρσοβία, όπου ο ίδιος ήταν εκδότης.

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Νόμπελ Λογοτεχνίας
Κατηγορία:Πολωνοί νομπελίστες
Κατηγορία:Αμερικανοεβραίοι
Κατηγορία:Αμερικανοί συγγραφείς
Κατηγορία:Πολωνοί συγγραφείς
Vanua'aku Pati

Το **Vanua'aku Pati** (μπορεί να αποδοθεί ως *Κόμμα η Γη μας*) είναι ένα σοσιαλιστικό κόμμα του Βανουάτου.

## Ιστορικό
Ιδρύθηκε στις αρχές της δεκαετίας του 1970 από τον Ουόλτερ Λίνι και ήταν γνωστό ως το 1974 με την ονομασία Εθνικό Κόμμα των Νέων Εβρίδων. Το κόμμα κέρδισε τις εκλογές του 1979 πριν την ανεξαρτησία και ο Λίνι έγινε ανώτερος υπουργός. Η χώρα έγινε ανεξάρτητη το 1980 με πρώτο πρωθυπουργό τον Λίνι ως το 1991. Το κόμμα διασπάστηκε το 1991 και ανάμεσα στους αποχωρήσαντες από αυτό ήταν και ο ιδρυτής. Μετά τις εκλογές του 1991 το κόμμα απώλεσε την κυριαρχία του στην κυβέρνηση. Παρά το γεγονός αυτό, παρέμεινε ισχυρό. Τα μέλη του κόμματος Ντόναλντ Καλπόκας και Έντουαρντ Ναταπέι χρημάτισαν πρωθυπουργοί. Στις αρχές του 2000 το κόμμα άρχισε να χάνει σταθερά τη δύναμή του στο Κοινοβούλιο. Το 1998 πήρε 18 έδρες, το 2002 μειώθηκαν στις 14 και το 2004 μόνο 8 έδρες. Μετά τις εκλογές εκείνες και την αποχώρηση του Ναταπέι από την πρωθυπουργία, η ηγεσία του κόμματος αρνήθηκε να στηρίξει την κυβέρνηση συνασπισμού του Σερζ Βοχόρ. Έπειτα από την κατακραυγή για την αναγνώριση της Ταϊβάν και της Κίνας, το κόμμα επανενώθηκε το Δεκέμβριο του 2004 και συνετέλεσε στην ανατροπή του Βοχόρ. Έπειτα από ένα σύντομο διάλειμμα συμμετοχής στην κυβέρνηση συνασπισμού, το κόμμα επανήλθε τον Ιούλιο του 2007με τον ηγέτη του, Ναταπέι, να γίνεται αντιπρόεδρος της κυβέρνησης. Στις εκλογές του 2008 το κόμμα είχε μεγάλα κέρδη, κερδίζοντας 11 επί συνόλου 52 εδρών και έγινε το μεγαλύτερο στο Κοινοβούλιο. Ο Ναταπέι επέστρεψε στην πρωθυπουργία. Στις εκλογές του 2012 το κόμμα πήρε 8 έδρες.

## Ονομασία
Το όνομα του κόμματος Vanua'aku σημαίνει "Κόμμα της Γης μας" ("Party of Our land" στα αγγλικά), από τη λέξη *vanua*). Υποστηρίζεται κυρίως από αγγλόφωνους.

## Παραπομπές


Κατηγορία:Πολιτική του Βανουάτου
Hebdomades vel de imaginibus

Το **Hebdomades vel de imaginibus** θεωρείται το πρώτο εικονογραφημένο βιογραφικό λεξικό σημαντικών προσωπικοτήτων. Συγγραφέας του ήταν ο Ρωμαίος Μάρκος Τερέντιος Βάρρων και κυκλοφόρησε στα λατινικά το 44 ή 39 π.Χ.. Πρόκειται για καινοτομία χωρίς αντίστοιχο πρότυπο στα ελληνικά. Κίνητρο του Βάρρωνα ήταν να αποδείξει στο αναγνωστικό κοινό, ότι ο ρωμαϊκός πολιτισμός ήταν ισάξιος αν όχι ανώτερος του ελληνικού. Συγκέντρωσε 700 βιογραφίες σημαντικών προσωπικοτήτων από την ελληνική και ρωμαϊκή ιστορία, και πρόσθεσε σε κάθε μια από ένα ρητό και μια εικόνα. Εκδότης του βιβλίου ήταν ο βιβλιοπώλης και φίλος του Καίσαρα, Άττικος. Το βιβλίο δεν σώζεται, εκτός από λίγα και μικρά αποσπάσματα. Οι βιογραφίες ήταν μοιρασμένες σε 15 τόμους, και καταταγμένες ανά επάγγελμα (βασιλιάδες, ποιητές, φιλόσοφοι, καλλιτέχνες, κλπ.), ενώ οι ρωμαίοι ήταν ξεχωριστά από τους έλληνες.  
## Πηγές
* 
* Burkhart Cardauns: *Marcus Terentius Varro. Einführung in sein Werk*. Universitätsverlag C.&nbsp;Winter, Heidelberg&nbsp;2001, S. 77–80.
* 
* 

Κατηγορία:Βιογραφικά λεξικά
Κατηγορία:Βιβλία εικονογραφημένα
Γκοτζίλα 1985

**Γκοτζίλα 1985** (ゴジラ, Gojira) είναι Ιαπωνική ταινία παραγωγής 1984. Τη σκηνοθεσία ανέλαβε ο Κότζι Χασιμότο, το σενάριο έγραψε ο Σούιτσι Ναγκαχάρα και πρωταγωνιστούν οι Κεν Τανάκα, Γιοσούκο Σαβαγκούτσι και Γιοσούκε Νατσούκι. Αυτή είναι η δέκατη έκτη ταινία της Ιαπωνικής σειράς Γκοτζίλα. Η ταινία ξεκίνησε μια νέα σειρά ταινιών με πρωταγωνιστή τον Γκοτζίλα οι οποίες αγνοούν όλες τις προηγούμενες ταινίες που κυκλοφόρησαν εκτός από την πρώτη του 1954.

## Πλοκή
Ο Γκοτζίλα επιστρέφει για πρώτη φορά μετά από 30 χρόνια για να καταστρέψει το Τόκυο. Άλλα το Τόκυο δεν είναι πια όπως ήταν την πρώτη φορά. Τα κτήρια είναι τώρα ψηλότερα από αυτόν, και οι άνθρωποι έχουν κατασκευάσει ένα προηγμένο πολεμικό Τζετ που λέγεται Super X.

## Ηθοποιοί και Χαρακτήρες
*Κεν Τανάκα στο ρόλο του *Γκόρο Μακι*
*Γιοσούκο Σαβαγκούτσι στο ρόλο της *Ναόκο Οκουμούρα*
*Γιοσούκε Νατσούκι στο ρόλο του *Χαγιασίντα*
*Κέιτζι Κομπαγιάσι στο ρόλο του υπουργού *Μιταμούρα*
*Σιν Τακούμα στο ρόλο του *Χιρόσι Οκουμούρα*
*Ετάρο Οζάβα στο ρόλο του *Κανζάκι*

## Box office
Το Γκοτζίλα 1985 γνώρισε επιτυχία στην Ιαπωνία, με περίπου 3,200,000 προβολές. Η ταινία έβγαλε 11 εκατομμύρια δολάρια στο Box office.

Όταν η Αμερικάνικη εκδοχή της ταινίας απέτυχε στο Box Office, ήταν η τελευταία ταινία της σειράς που προβλήθηκε στους κινηματογράφους της Αμερικής, μέχρι το Γκοτζίλα 2000 του 1999.

## Βραβεία
Το 1985 η ταινία κέρδισε το βραβείο της Ιαπωνικής Ακαδημίας για τα ειδικά εφέ.

## Κυκλοφορία
Η ταινία κυκλοφόρησε επίσημα σε DVD σε λίγες χώρες. Όμως ποτέ δεν κυκλοφόρησε επίσημα στην Αμερική και στον Καναδά εξαιτίας της αποτυχίας της Αμερικάνικης εκδοχής.

## Εξωτερικοί σύνδεσμοι
*Γκοτζίλα 1985 στο IMDb
*Γκοτζίλα 1985 στο Wikizilla

## Παραπομπές


Κατηγορία:Ιαπωνικές ταινίες
Κατηγορία:Ταινίες του 1984
Κατηγορία:Ιαπωνόφωνες ταινίες
Κατηγορία:Ιαπωνικές ταινίες επιστημονικής φαντασίας
Κατηγορία:Ιαπωνικές ταινίες τρόμου
Κατηγορία:Ιαπωνικές ταινίες δράσης
Κατηγορία:Ιαπωνικές θρίλερ ταινίες
Κατηγορία:Ρωσόφωνες ταινίες
Κατηγορία:Αγγλόφωνες ταινίες
Κατηγορία:Godzilla (ταινίες)
Κατηγορία:Εναλλακτικές εκδοχές ταινίων
Τζο Νάτουμαν

Ο **Τζο Νάτουμαν** (*Joe Natuman*, γενν. 24 Νοεμβρίου 1952), είναι πολιτικός από το Βανουάτου, μέλος του κόμματος Vanua'aku Pati και πρωθυπουργός από τον Μάιο του 2014.

## Βιογραφία
Απόφοιτος του Πανεπιστημίου Νοτίου Ειρηνικού, ήταν επίσης φοιτητής ανταλλαγής στο Πανεπιστήμιο της Παπούα Νέας Γουινέας.
Στη δεκαετία του ' 80 εργάστηκε στις δημόσιες υπηρεσίες και έγινε πρώτος γραμματέας του Γραφείου του Πρωθυπουργού (1987-91) επί πρωθυπουργίας του Ουόλτερ Λίνι.Εν συνεχεία εργάστηκε ως βοηθός εγγραφών στο Πανεπιστήμιο Νοτίου Ειρηνικού στη Σούβα των Φίτζι, ως το 1995.

Εξελέγη βουλευτής στο νησί Τάνα με το κόμμα Vanua'aku Pati στις γενικές εκλογές του 1995. Έκτοτε εκλέγεται συνεχώς.

Από το 1996 ως το 2008 υπηρέτησε ως υπουργός σε διάφορες κυβερνήσεις.
Ειδικότερα, ήταν υπουργός Δικαστικών Υπηρεσιών, Πολιτισμού και Γυναικείων Υποθέσεων (1996), υπουργός αρμόδιος για τα Εδάφη, την Ενέργεια, τη Γεωλογία και τα Ορυκτά (1997), υπουργός Παιδείας (1998 και 2004), και υπουργός Εσωτερικών Υποθέσεων (2002 και 2007-08).

Ενώ ήταν υπουργός Παιδείας υπηρέτησε και ως επικεφαλής της Εθνικής Επιτροπής της ΟΥΝΕΣΚΟ για το Βανουάτου.
Διορίστηκε από τον πρωθυπουργό Έντουαρντ Ναταπέι ως υπουργός Εδαφών το 2008 και έπειτα από ανασχηματισμό το 2010 τοποθετήθηκε ως υπουργός Εξωτερικών, Διεθνούς Εμπορίου και Τηλεπικοινωνιών. Μετά την πτώση της κυβέρνησης Ναταπέι με πρόταση μομφής, ο Νάτουμαν ήταν στην αντιπολίτευση μέχρι την άνοδο στην πρωθυπουργία του Σερζ Βοχόρ, έπειτα από πρόταση δυσπιστίας εναντίον της κυβέρνησης του Σάτο Κίλμαν στις 24 Απριλίου 2011. Ο Βοχόρ επανέφερε τον Νάτουμαν στο υπουργείο Εξωτερικών. Ωστόσο, η εκλογή του Βοχόρ στην πρωθυπουργία ακυρώθηκε από το Εφετείο έπειτα από 3 εβδομάδες και ο Νάτουμαν έχασε τη θέση του στην κυβέρνηση (13 Μαΐου). Στις 16 Ιουνίου το Ανώτατο Δικαστήριο ακύρωσε την πρωθυπουργική εκλογή του Κίλμαν και υπηρεσιακά ανέλαβε στη θέση του ο Ναταπέι μέχρι την εκλογή νέου πρωθυπουργού. Ο Νάτουμαν ανέλαβε υπηρεσιακός υπουργός Εξωτερικών. Η οργάνωση Διεθνής Διαφάνεια εξήρε τον Νάτουμαν, γιατί επί υπουργίας του δεν είχε συμβεί το φαινόμενο της πώλησης διπλωματικών διαβατηρίων, κάτι που είχε παρατηρηθεί στις προηγούμενες κυβερνήσεις. Στις 26 Ιουνίου 2011 ο Σάτο Κίλμαν εξελέγη νέος πρωθυπουργός από το Κοινοβούλιο και ο Νάτουμαν αποχώρησε από την κυβέρνηση.

## Πρωθυπουργός
Τον Μάιο του 2014 η κυβέρνηση του πρωθυπουργού Μοάνα Καρκάσις Καλόζιλ κατέρρευσε έπειτα από πρόταση δυσπιστίας στο Κοινοβούλιο (πέρασε με 35 ψήφους υπέρ έναντι 11 κατά) και τον αντικατέστησε στην πρωθυπουργία ο Νάτουμαν. Στις αρχές Ιουνίου 2015 ο Νάτουμαν απέλυσε τον υπουργό Εξωτερικών Σάτο Κίλμαν, επειδή είχε δηλώσει δημόσια ότι θα υποστήριζε μία πρόταση δυσπιστίας εναντίον της κυβέρνησης. Συνακόλουθα, με πρόταση μομφής καταψηφίστηκε η κυβέρνηση και ο Νάτουμαν παραιτήθηκε και αντικαταστάθηκε από τον Σάτο Κίλμαν. 

## Παραπομπές


Κατηγορία:Πρωθυπουργοί του Βανουάτου
Ραχούλ Γκάντι

Ο **Ραχούλ Γκάντι** (19 Ιουνίου 1970) είναι Ινδός πολιτικός που στις εκλογές του 2014 συμμετείχε ως πρωθυπουργικός υποψήφιος του κόμματος του "Κογκρέσου".

## Βιογραφικά στοιχεία

Γεννήθηκε στο Νέο Δελχί και είναι γιος του Ρατζίβ Γκάντι, που διετέλεσε πρωθυπουργός της Ινδίας, και της ιταλίδας Σόνια Γκάντι, προέδρου του κόμμαος του "Κογκρέσου". Από την πλευρά του πατέρα του είναι μέλος της πιο διάσημης πολιτικής οικογένειας Νεχρού - Γκάντι της Ινδίας καθώς είναι εγγονός της Ίντιρα Γκάντι και δισέγγονος του Τζαβαχαρλάλ Νεχρού. Σπούδασε στο Πανεπιστήμιο του Χάρβαρντ και στο Rollins College και πραγματοποίησε μεταπτυχιακές σπουδές στις αναπτυξιακές σπουδές στο Κολέγιο Τρίνιτι του Πανεπιστημίου του Κέιμπριτζ. Εργάστηκε τρία χρόνια στο Λονδίνο, στην Monitor Group.

Το 2004 εξελέγη μέλος του κοινοβουλίου και το 2007 ανέλαβε χρέη γενικού γραμματέα του κόμματος του "Κογκρέσου". Τον Ιανουάριο του 2013 ανέλαβε αντιπρόεδρος του ίδιου κόμματος και στη συνέχεια ορίστηκε πρωθυπουργικός υποψήφιος στις για τις εκλογές του 2014, στις οποίες και απέτυχε να εκλεγεί. Συγκεκριμένα το κόμμα του υπέστη την χειρότερη ήττα στην ιστορία του καθώς συγκέντρωσε 49 έδρες σε σύγκριση με τις 209 που είχε συγκεντρώσει στις εκλογές του 2009. Ο ίδιος επανεξελέγη μέλος του κοινοβουλίου.

Κατοικεί στο Νέο Δελχί και δεν είναι παντρεμένος.

## Προφίλ

Αν και μέλος του κοινοβουλίου από το 2004, ο ίδιος δεν υποστήριξε ποτέ κάποιο νομοσχέδιο. Έχει χαρακτηριστεί ως "απρόθυμος πρίγκιπας" καθώς υποστηρίζεται ότι ο ίδιος δεν είχε ποτέ προσωπικές φιλοδοξίες για τον πρωθυπουργικό θώκο. 

## Πηγές


Κατηγορία:Ινδοί πολιτικοί
Κριλ

Το **κριλ** (αγγλ. krill) είναι γενική κοινή ονομασία που αναφέρεται σε κάθε μέλος του ζωοπλαγκτονικού πληθυσμού της τάξης Ευφαυσεώδη (Euphausiacea) ή του γένους Ευφαύσια (*Euphausia*) (μαλακόστρακα, Καρκινοειδή). Η ονομασία αυτή χρησιμοποιείται μερικές φορές μόνο για το είδος *[[Ευφαύσια η υπερήφανος|Ε. η υπερήφανος]] (E. superba)*. Η τάξη περιλαμβάνει θαλάσσιους οργανισμούς που μοιάζουν με γαρίδες και έχουν πελαγικές συνήθειες. Ποικίλλουν σε μέγεθος από 8 ως 60 χιλιοστόμετρα. Έχουν ήδη περιγραφεί 82 είδη κριλ. Τα περισσότερα διαθέτουν βιοφωσφορίζοντα όργανα (φωτοφόρα) στην κάτω πλευρά του σώματος, που τα καθιστούν ορατά την νύκτα. Έχουν μεγάλη οικολογική σημασία σε ορισμένες θαλάσσιες περιοχές ως τροφή ορισμένων ψαριών, πουλιών και Κητωδών, κυρίως της μπλε φάλαινας. Τα κρύα νερά κοντά στην Ανταρκτική είναι πλουσιότατα σε θρεπτικά συστατικά, γεγονός που ευνοεί μία άφθονη παραγωγή Διατόμων του φυτοπλαγκτού· με αυτά ακριβώς τρέφεται το κριλ. Το κριλ εμφανίζεται σε τεράστια σμήνη, που μπορεί να συσσωρευθούν κοντά στην επιφάνεια του ωκεανού ή και σε μεγάλα βάθη κάτω των 2000 μέτρων. Η πυκνότητα του πληθυσμού του κριλ μπορεί να  φτάσει τα 20.000 άτομα ανά κυβικό μέτρο νερού. Ζουν κυρίως σε ψυχρά νερά, από -1,8° ως + 1,8°C.

Κατηγορία:Μαλακόστρακα
Σαλβαδόρ Σάντσες Σερέν

Ο **Σαλβαδόρ Σάντσες Σερέν** (Salvador Sánchez Cerén, 18 Ιουνίου 1944-) είναι πολιτικός από το Ελ Σαλβαδόρ, ο οποίος διετέλεσε πρόεδρος από τον Ιούνιο του 2014 ως το 2019. Υπηρέτησε επίσης ως αντιπρόεδρος επί προεδρίας του προκατόχου του, Μαουρίσιο Φούνες από το 2009 ως το 2014.  Ανήκει στο αριστερό κόμμα Εθνικό Απελευθερωτικό Μέτωπο Φαραμπούντο Μαρτί (FMLN).

## Προσωπική ζωή
Γεννήθηκε στο Κεσαλτεπέκε, Ελ Σαλβαδόρ. Σπούδασε στο Σαλβαδορανό Πανεπιστήμιο Αλμπέρτο Μασφερέρ (παιδαγωγική σχολή) του Σαν Σαλβαδόρ.

Όταν άρχισε ο εμφύλιος πόλεμος το 1980 ο Σερέν υιοθέτησε το ψευδώνυμο διοικητής Λεονέλ Γκονσάλες, καθώς είχε διοριστεί και στη θέση του "comandante" ή διοικητή.

Το 1984 έγινε γενικός διοικητής του FMLN μέρχι την υπογραφή των συνθηκών της Τσαπουλτεπέκ το 1992, οπότε οι αντάρτες παρέδωσαν τα όπλα τους και έγιναν νόμιμο πολιτικό κόμμα. Το FMLN στα 1991 περιέγραφε την ιδεολογία του ως μαρξιστική-λενινιστική.

## Πολιτική σταδιοδρομία
Το 2000 εξελέγη βουλευτής του FMLN και επανεξελέγη το 2003 και το 2006. Ανάμεσα στο 2001 και 2004 υπηρέτησε ως γενικός συντονιστής του κόμματος. Έπειτα από το θάνατο του ηγέτη του κομμουνιστικού Κόμματος του Ελ Σαλβαδόρ Σαφίκ Χαντάλ το 2006, ο Σερέν τον διαδέχθηκε ως επικεφαλής της κοινοβουλευτικής πτέρυγας του FMLN.  Τον Απρίλιο του 2007 επιλέχθηκε ως υποψήφιος αντιπρόεδρος για τον υποψήφιο πρόεδρο Μαουρίσιο Φούνες στις προεδρικές εκλογές του 2009. Οι Φούνες και Σερέν κέρδισαν τις εκλογές, επικρατώντας της Εθνικιστικής Ρεπουμπλικανικής Συμμαχίας (ARENA). Ο Φούνες ορκίστηκε πρόεδρος την 1η Ιουνίου 2009 με αντιπρόεδρο τον Σερέν..

Το 2014 κατήλθε ως υποψήφιος του FMLN στις προεδρικές εκλογές εκείνης της χρονιάς. Παρά τις καταγγελίες για νοθεία στις οποίες προέβη ο Νόρμαν Κιχάνο, νικητής του δεύτερου γύρου των εκλογών ανακηρύχθηκε ο Σάντσες Σερέν με ποσοστό 50,1% έναντι 49,8 για τον αντίπαλό του. Ο πρώην αντάρτης ορκίστηκε πρόεδρος την 1η Ιουνίου 2014.

Τον διαδέχθηκε στην προεδρία ο Ναγίμπ Μπουκέλε, την 1η Ιουνίου 2019.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Ελ Σαλβαδόρ
Γλαυκόφυτα

Τα **γλαυκόφυτα** γνωστά και ως **γλαυκοκυστόφυτα** αποτελούν μια μικρή ομάδα μικροφυκών των γλυκών νερών, που χαρακτηρίζεται από μεγάλη ποικιλότητα σε επίπεδο δομών. Η παρόμοια σειρά γονιδίων με τα ροδοφύκη και χλωροφύκη, καθώς και η ύπαρξη πρωτογενών πλαστιδίων που αποτελούνται από φακέλους δύο μόνο μεμβρανών υποδεικνύουν ότι τα τρία παραπάνω αθροίσματα προέκυψαν από έναν κοινό πρόγονο. Ωστόσο, οι φυλογενετικές σχέσεις των γλαυκοφύτων δεν έχουν πλήρως διευκρινιστεί και για τον λόγο αυτό αποτελούν αντικείμενο ιδιαίτερου ενδιαφέροντος και συνεχούς μελέτης.

## Χαρακτηριστικά
Τα γλαυκόφυτα διαθέτουν χαρακτηριστικά κυανοπράσινα πλαστίδια τα οποία ονομάζονται κυανέλλες. Σε αντίθεση με τα πλαστίδια των άλλων φυκών, οι κυανέλλες φέρουν ένα στρώμα πεπτιδογλυκάνης αποδεικνύοντας έτσι την υπόθεση ενδοσυμβιωτικής προέλευσης των πλαστιδίων των γλαυκοφύτων από κυανοβακτήρια. Κύριες χρωστικές των πλαστιδίων στα γλαυκόφυτα είναι η χλωροφύλλη α και οι φυκοβιλιπρωτεΐνες φυκοκυανίνη και αλλοφυκοκυανίνη, καθώς και η β-καροτίνη. Οι  φυκοβιλιπρωτεΐνες βρίσκονται στα φυκοβιλισώματα στις επιφάνειες των θυλακοειδών, τα οποία δεν σχηματίζουν σωρούς, ενώ η φυκοερυθρίνη και οι τυπικές κυανοβακτηριακές ξανθοφύλλες απουσιάζουν. Η γλυκόζη αποτελεί το κύριο φωτοσυνθετικό προϊόν των πλαστιδίων στα γλαυκόφυτα, ενώ όπως και στην περίπτωση των ροδοφυκών, το άμυλο δεν παράγεται εντός των πλαστδίων αλλά μάλλον  από το κυτόπλασμα του ξενιστή. Τα πλαστίδια των γλαυκοφύτων δεν έχουν την ικανότητα *αζωτοδέσμευσης*.
Εγγενής αναπαραγωγή δεν συναντάται στα γλαυκόφυτα, αλλά οι μη μαστιγοφόρες μορφές ενδέχεται να παράγουν μαστιγοφόρα αγενή αναπαραγωγικά κύτταρα (ζωοσπόρια). 

## Ποικιλότητα-Οικολογία
Τα γλαυκόφυτα μαστιγοφόρα μονήρη κύτταρα, πλαγκτικές αποικίες καθώς και αποικίες εδραζόμενες σε  υπόστρωμα. Εποικούν βιοτόπους γλυκών νερών και ειδικότερα *μαλακά νερά*, όπως τυρφώνες ή όξινα έλη.

## Συστηματική
### Ταξινόμηση
:Επικράτεια: = Ευκαρυωτά (Eukarya)
:Βασίλειο: = Φυτά (Plantae)
:Φύλο: = Glaucophyta
:Κλάση: = Glaucophyceae
:Τάξη: = Glaucocystales
:Οικογένεια: = Glaucystaceae
### Κοινά γένη
Τα τρία πιο κοινά γένη είναι:
**Glaucocystis*: Αποικία από θυγατρικά κύτταρα που διατηρούνται εντός του μητρικού κυτταρικού τοιχώματος. Η κυτταρική διαίρεση οδηγεί σε υποδιαίρεση του κυτοπλάσματος σε τέσσερα αυτοσπόρια τα οποία είναι μη μαστιγοφόρα και αποτελούν μικρότερες εκδοχές του μητρικού κυττάρου.

**Gloeochaete*: Εμφανίζεται ως μονοκύτταρος οργανισμός ή ως αποικίες 2-4 σφαιρικών κυττάρων, καθένα από τα οποία διαθέτει 2 μεγάλα, λεπτά, βλεννώδη ινίδια (ψευδομαστίγια). Αναπαραγωγή με μαστιγοφόρα ζωοσπόρια.

**Cyanophora*: Διαθέτει δύο άνισα μαστίγια και αναπαράγεται με επιμήκη διαίρεση. Ικανό να απομακρύνεται από το πολύ έντονο φως.

## Βιβλιογραφία
*Keeling, P. J. 2004. Diversity and evolutionary history of plastids and their hosts. American Journal of Botany 91:1481:1493.
*Graham, L. E., Graham, J. E. and Wilcox, L. W. 2009. Algae. 2nd Edition. Benjammin Cummings.

## Παραπομπές


## Εξωτερικοί σύνδεσμοι
*http://www.algaebase.org/

Κατηγορία:Φύκη
Πέτρος Σεβαστείας

Ο **Πέτρος** ήταν επίσκοπος Σεβαστείας (;-392;) είναι Μικρασιάτης άγιος της Ορθόδοξης Εκκλησίας.

## Βίος
Ο **Πέτρος** γεννήθηκε πριν το 349. Ήταν αδελφός του Μεγάλου Βασιλείου και του Γρηγόριου Νύσσης. Είχε επίσης και μια αδελφή την Μακρίνα,η οποία τον παρώθησε να εγκαταβιώσει στη μονή του αδελφού τους Βασίλειου. Το 370 χειροτονήθηκε πρεσβύτερος από τον αδελφό του Βασίλειο. Το 380 χειροτονήθηκε επίσκοπος Σεβαστείας στη Μικρά Αρμενία. Πέθανε περί το 392.
Η μνήμη του τιμάται στις 9 Ιανουαρίου.

## Παραπομπές


## Πηγές
* Ανώνυμου, «Πέτρος επίσκοπος Σεβαστείας», Θρησκευτική και Ηθική Εγκυκλοπάιδεια,τομ. 10(1966),στ.364

## Εξωτερικοί σύνδεσμοι
* Ἁγιολόγιον - Ἰανουάριος

Πετρος Σεβαστειας
Κατηγορία:Επίσκοποι Σεβαστείας
Κατηγορία:Μικρασιατικός Ελληνισμός
Κατηγορία:Βυζαντινοί Μικρασιάτες
Κατηγορία:Βυζαντινοί του 4ου αιώνα
Κατηγορία:Βυζαντινοί μοναχοί
Μπρατζ Κουμάρ Νεχρού

Ο **Μπράτζ Κουμάρ Νεχρού** (Αγγλικά: Braj Kumar Nehru, 4 Σεπτεμβρίου 1909 – 31 Οκτωβρίου 2001) ήταν Ινδός διπλωμάτης και μέλος της πολιτικής οικογένειας Νεχρού - Γκάντι.

## Βιογραφικά στοιχεία

Γεννήθηκε στο Αλλαχαμπάντ της πολιτείας Ούταρ Πραντές και ήταν γιος του Μπριτζαλάλ Νεχρού, πολιτικού και πρώτου ξαδέρφου του Τζαβαχαρλάλ Νεχρού. Σπούδασε στο πανεπιστήμιο της Οξφόρδης, στο London School of Economics και στο πανεπιστήμιο του Αλλαχαμπάντ.

Την περίοδο 1961 - 1968 διετέλεσε πρέσβης της Ινδίας στα Ηνωμένα Έθνη ενώ την περίοδο 1973 - 1978 χρημάτισε πρέσβης στο Λονδίνο. Υπηρέτησε επίσης ως κυβερνήτης αρκετών πολιτειών της Ινδίας όπως του Γκουτζαράτ (1984 - 1986), Ναγκαλάντ (1968 - 1973), Τρίπουρα (1972 - 1973), Τζαμού και Κασμίρ (1981 - 1984) κ.α. Το 1981 διαφώνησε με την ξαδέλφη του και πρωθυπουργό της Ινδίας, Ίντιρα Γκάντι, με την απόπειρα της τελευταίας να αλλάξει τον εκλεγμένο ηγέτη της περιοχής.

Το 1961 του προσφέρθηκε η γενική γραμματεία των Ηνωμένων Εθνών, αρνήθηκε όμως. Όπως έγραψε στα απομνημονεύματά του για την απόφαση αυτή μετάνιωσε αργότερα.

Απεβίωσε στις 31 Οκτωβρίου του 2001. Ήταν παντρεμένος και είχε αποκτήσει τρία παιδιά.

## Πηγές


Κατηγορία:Ινδοί διπλωμάτες
Κατηγορία:Ινδοί πολιτικοί
Αλέξανδρος Γούνας

Ο **Αλέξανδρος Γούνας** (γεννήθηκε στις 3 Οκτωβρίου 1989 στην Αθήνα) είναι Έλληνας επαγγελματίας διεθνής υδατοσφαιριστής που αγωνίζεται ως περιφερειακός.

## Καριέρα
Ο Αλέξανδρος Γούνας έκανε τα πρώτα του βήματα στο χώρο της υδατοσφαίρισης στις ακαδημίες της Βουλιαγμένης, με την οποία υπέγραψε και το πρώτο του επαγγελματικό συμβόλαιο. Στην ομάδα της Βουλιαγμένης παρέμεινε μέχρι το 2013, έχοντας καταφέρει να κατακτήσει προηγουμένως το πρωτάθλημα αλλά και το κύπελλο Ελλάδας του 2012.

Το καλοκαίρι του 2013, ο Αλέξανδρος Γούνας μετεγγράφη στον Ολυμπιακό Πειραιώς. Στην ομάδα του Πειραιά κατάφερε να κατακτήσει τα εγχώρια νταμπλ το 2014, 2015 και 2016. Το καλοκαίρι του 2016 πήρε μεταγραφή για την Σαβόνα της Ιταλίας στην οποία έμεινε ένα χρόνο, όντας μάλιστα ο κορυφαίος ξένος του πρωταθλήματος,πριν επιστρέψει και πάλι στον Ολυμπιακό.

Από το καλοκαίρι του 2022 αγωνίζεται στον Πανιώνιο, ενώ τις δύο προηγούμενες χρονιές κατάφερε να αναδειχθεί πρώτος σκόρερ του ελληνικού πρωταθλήματος με το σκουφάκι του Απόλλωνα Σμύρνης.

## Διεθνείς συμμετοχές
Ο Αλέξανδρος Γούνας είναι διεθνής με την Εθνική ομάδα υδατοσφαίρισης της Ελλάδος με την οποία έχει πραγματοποιήσει αρκετές συμμετοχές. 

## Τίτλοι
* 7 Πρωταθλήματα Ελλάδος: 2012, 2014, 2015, 2016, 2018, 2019, 2020
* 7 Κύπελλα Ελλάδος: 2012, 2014, 2015, 2016, 2018, 2019, 2020
* 1 Πρωτάθλημα Ευρώπης: 2018

## Παραπομπές


## Πηγές
* Το προφίλ του Αλέξανδρου Γούνα στο gavros.gr
* Στον Ολυμπιακό ο Γούνας
* Ατομικό έπαθλο, συνολική προσπάθεια



Κατηγορία:Έλληνες υδατοσφαιριστές
Κατηγορία:Υδατοσφαιριστές Απόλλωνα Σμύρνης
Κατηγορία:Υδατοσφαιριστές Βουλιαγμένης
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Πανιωνίου
Κατηγορία:Περιφερειακοί υδατοσφαιριστές
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιριστές Εθνικής Ελλάδας
Ρατζίβ Γκάντι

Ο **Ρατζίβ Γκάντι** (*राजीव गान्धी*, 20 Αυγούστου 1944 – 21 Μαΐου 1991) ήταν Ινδός πολιτικός που διετέλεσε πρωθυπουργός της Ινδίας από το 1984 έως το 1989. 

## Βιογραφικά στοιχεία
Γεννήθηκε στην Βομβάη και ήταν γιος του Φιρόζ Γκάντι και της Ίντιρα Γκάντι, μετέπειτα πρωθυπουργού. Από την πλευρά της μητέρας του καταγόταν από ισχυρή πολιτική οικογένεια, καθώς ο παππούς του, Τζαβαχαρλάλ Νεχρού, υπήρξε ο πρώτος πρωθυπουργός της Ινδίας. Ολοκλήρωσε το σχολείο στο Λονδίνο και το 1962 έγινε δεκτός στο Τρίνιτι Κόλετζ του πανεπιστημίου του Κέιμπριτζ για να σπουδάσει μηχανικός παραμένοντας μέχρι το 1965 χωρίς να αποφοιτήσει. Στη συνέχεια παρακολούθησε μαθήματα στο Ιμπίριαλ Κόλετζ αλλά ένα χρόνο αργότερα το εγκατέλειψε. Με την επιστροφή του στην Ινδία εργάστηκε ως πιλότος στις ινδικές αερογραμμές.

Μετά τον θάνατο του αδελφού του, Σαντζάι Γκάντι, εκλέχτηκε βουλευτής στην κενή θέση του αδελφού του στη βουλή. Στις 31 Οκτωβρίου 1984 ανέλαβε πρωθυπουργός αντικαθιστώντας την δολοφονηθείσα μητέρα του, Ίντιρα Γκάντι, και αναλαμβάνοντας παράλληλα την προεδρία του κόμματος του «Κογκρέσου». Παράλληλα ζήτησε την διάλυση της Βουλής και την προκήρυξη εκλογών, στις οποίες κατήγαγε συντριπτική νίκη. Το 1989 δεν κατάφερε να συγκεντρώσει την πλειοψηφία της βουλής στις εκλογές και παραιτήθηκε.

Το 1991 δολοφονήθηκε κατά τη διάρκεια προεκλογικής συγκέντρωσης στο Σριπερουμπουντούρ του Ταμίλ Ναντού, όταν μια γυναίκα ζωσμένη με εκρηκτικά τον πλησίασε πυροδοτώντας τα. 

Ήταν παντρεμένος με την Ιταλίδα Σόνια Γκάντι και γιος του είναι ο Ραούλ Γκάντι.

## Πηγές


Γκαντι Ρατ
Κατηγορία:Δολοφονημένοι πολιτικοί
Μίλτος Κύρκος

Ο **Μίλτος Κύρκος** (Αθήνα, 1 Απριλίου 1959) είναι Έλληνας πολιτικός.

## Βιογραφικά στοιχεία

Γεννήθηκε στην Αθήνα και είναι γιος του Λεωνίδα Κύρκου. Σπούδασε χημικός μηχανικός στη Ρουμανία, ήταν συνεργάτης του Προγράμματος Εκπαίδευσης Μουσουλμανοπαίδων για την εκμάθηση Ελληνικών και εργαζόταν σε επιχείρηση εισαγωγής και παραγωγής επιτραπέζιων παιχνιδιών. Διετέλεσε επιστημονικός σύμβουλος του ευρωβουλευτή Σπύρου Δανέλλη.

Κατοικεί στα Εξάρχεια.

## Πολιτική Σταδιοδρομία

Στις ευρωεκλογές 2014 εξελέγη ευρωβουλευτής με Το Ποτάμι. Κατά τη διάρκεια της θητείας του ήταν μέλος της πολιτικής Ομάδας της Προοδευτικής Συμμαχίας των Σοσιαλιστών και Δημοκρατών στο Ευρωπαϊκό Κοινοβούλιο, ενώ διετέλεσε αντιπρόεδρος της Αντιπροσωπείας στη Μικτή Κοινοβουλευτική Επιτροπή ΕΕ-Τουρκίας. Συμμετείχε στην Επιτροπή Μεταφορών και Τουρισμού (ως μέλος) και στην Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων (ως αναπληρωτής).

## Πηγές


Κατηγορία:Ευρωβουλευτές εκλεγμένοι με το Ποτάμι
Κατηγορία:Έλληνες χημικοί μηχανικοί
Κατηγορία:Ευρωβουλευτές της Ελλάδας εκλεγμένοι την περίοδο 2014-2019